title: 2009/185/EF,Euratom: Europa-Parlamentets afgørelse af 22. april 2008 om decharge for gennemførelsen af Den Europæiske Unions almindelige budget for regnskabsåret 2006, Sektion I — Europa-Parlamentet

text:
               31.3.2009

               DA

               Den Europæiske Unions Tidende

               L 88/1

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af Den Europæiske Unions almindelige budget for regnskabsåret 2006, Sektion I — Europa-Parlamentet
   (2009/185/EF, Euratom)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (SEK(2007) 1055 — C6-0363/2007) (2),
   der henviser til beretningen om den budgetmæssige og økonomiske forvaltning — Regnskabsåret 2006, Sektion I — Europa-Parlamentet (3),
   der henviser til den interne revisors årsberetning for 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (4), med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (5),
   der henviser til EF-traktatens artikel 272, stk. 10, og artikel 275 samt Euratom-traktatens artikel 179 a,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 145, 146 og 147,
   der henviser til artikel 13 i de interne bestemmelser for gennemførelsen af Europa-Parlamentets budget (7),
   der henviser til finansforordningens artikel 147, stk. 1, hvorefter institutionerne træffer alle egnede foranstaltninger til at efterkomme bemærkningerne i Europa-Parlamentets afgørelse om decharge,
   der henviser til sin beslutning af 9. marts 2005 om retningslinjerne for 2006-budgetproceduren for sektion II, IV, V, VI, VII, VIII (A) og VIII (B) og det foreløbige forslag til Europa-Parlamentets budgetoverslag (sektion I) for 2006-budgetproceduren (8),
   der henviser til forretningsordenens artikel 71, artikel 74, stk. 3, og bilag V,
   der henviser til betænkning fra Budgetkontroludvalget (A6-0091/2008),

               A.

               der henviser til, at Revisionsretten har konstateret, at »… alle institutionerne i 2006 (havde) indført tilfredsstillende overvågnings- og kontrolsystemer, som fastsat i finansforordningen, og (at) der (…) ingen væsentlig forekomst af fejl (var) i stikprøven.« (9)

               B.

               der henviser til, at Revisionsretten har påvist svagheder i forbindelse med det regelsæt, som Præsidiet og kvæstorerne har opstillet for godtgørelser af udgifter til medlemmernes assistenter og i forbindelse med gennemførelsen heraf;

               C.

               der henviser til, at generalsekretæren den 21. februar 2007 fastslog, at der var en rimelig sikkerhed for, at Europa-Parlamentets budget var blevet gennemført i henhold til principperne om forsvarlig økonomisk forvaltning, og at kontrol- og overvågningssystemet giver den nødvendige garanti vedrørende transaktionernes lovlighed og formelle rigtighed;

               1.

               meddeler sin formand decharge for gennemførelsen af Europa-Parlamentets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 318 af 29.12.2007.

      (4)  EUT C 273 af 15.11.2007, s. 1.

      (5)  EUT C 274 af 15.11.2007, s. 130.

      (6)  EFT L 248 af 16.9.2002, s. 1.

      (7)  PE 349.540/Bur/ann/def.

      (8)  EUT C 320 E af 15.12.2005, s. 156.

      (9)  EUT C 273 af 15.11.2007, punkt 10.6.
    ---documentbreak---

               31.3.2009

               DA

               Den Europæiske Unions Tidende

               L 88/3

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2006, Sektion I — Europa-Parlamentet
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (SEK(2007) 1055 — C6-0363/2007) (2),
   der henviser til beretningen om den budgetmæssige og økonomiske forvaltning — Regnskabsåret 2006, Sektion I — Europa-Parlamentet (3),
   der henviser til den interne revisors årsberetning for 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (4), med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (5),
   der henviser til EF-traktatens artikel 272, stk. 10, og artikel 275 samt Euratom-traktatens artikel 179 a,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 145, 146 og 147,
   der henviser til artikel 13 i de interne bestemmelser for gennemførelsen af Europa-Parlamentets budget (7),
   der henviser til finansforordningens artikel 147, stk. 1, hvorefter institutionerne træffer alle egnede foranstaltninger til at efterkomme bemærkningerne i Europa-Parlamentets afgørelse om decharge,
   der henviser til sin beslutning af 9. marts 2005 om retningslinjerne for 2006-budgetproceduren for sektion II, IV, V, VI, VII, VIII (A) og VIII (B) og det foreløbige forslag til Europa-Parlamentets budgetoverslag (sektion I) for 2006-budgetproceduren (8),
   der henviser til forretningsordenens artikel 71, artikel 74, stk. 3, og bilag V,
   der henviser til betænkning fra Budgetkontroludvalget (A6-0091/2008),

               A.

               der henviser til, at Revisionsretten har konstateret, at »… alle institutionerne i 2006 (havde) indført tilfredsstillende overvågnings- og kontrolsystemer, som fastsat i finansforordningen, og (at) der (…) ingen væsentlig forekomst af fejl (var) i stikprøven« (9)

               B.

               der henviser til, at Revisionsretten har påvist svagheder i forbindelse med det regelsæt, som Præsidiet og kvæstorerne har opstillet for godtgørelser af udgifter til medlemmernes assistenter og i forbindelse med gennemførelsen heraf;

               C.

               der henviser til, at Revisionsretten har understreget, at Præsidiet ikke har sikret, at reglerne for godtgørelser af udgifter til medlemmernes assistenter, som kræver fremlæggelse af relevant dokumentation, er blevet gennemført effektivt;

               D.

               der henviser til, at generalsekretæren den 21. februar 2007 fastslog, at der var en rimelig sikkerhed for, at Europa-Parlamentets budget var blevet gennemført i henhold til principperne om forsvarlig økonomisk forvaltning, og at kontrol- og overvågningssystemet giver den nødvendige garanti vedrørende transaktionernes lovlighed og formelle rigtighed;

               E.

               der henviser til, at man bør sikre opfølgning af dets beslutning af 26. september 2006 (10) og beslutningen af 24. april 2007 (11) om decharge for regnskabsårene 2004 og 2005 og undersøge, hvilke fremskridt der er gjort, for så vidt angår gennemførelsen af henstillingerne;

               F.

               der henviser til de politiske prioriteringer for regnskabsåret 2006, dvs. konsolideringen af udvidelsen i 2004, forberedelsen af udvidelsen i 2007, forbedringen af informations- og kommunikationspolitikken og forbedringen af bistanden til medlemmerne;

               1.

               glæder sig over og støtter sin formands faste løfte om at sikre, at statutten for assistenterne, som skal foreslås af Kommissionen og vedtages af Rådet, træder i kraft samtidigt med statutten for medlemmerne (12);

               2.

               opfordrer Kommissionen og Rådet til at samarbejde fuldt ud med Parlamentet for at sikre, at den nye statut for assistenterne vedtages inden det næste valg til Europa-Parlamentet i juni 2009;

         Decharge — en politisk øvelse

               3.

               understreger, at det er den eneste dechargemyndighed (13), at decharge er en politisk beslutning, og at Parlamentet i forbindelse med denne politiske beslutning i henhold til EF-traktatens artikel 276, stk. 1 og 2, ud over de dokumenter, der er nævnt heri, tager alle oplysninger, som det måtte anse for nødvendige, i betragtning;

               4.

               er af den opfattelse, at alle de institutioner og alle de organer, der er nævnt i dets forretningsordens artikel 70 og 71, skal behandles på lige fod efter de samme principper og de samme procedurer som dem, der følges i forbindelse med den årlige dechargeprocedure;

               5.

               henviser til, at alle institutioner og alle organer kan etablere de politiske og/eller administrative strukturer, der passer bedst til deres behov; understreger derfor, at det for at respektere disse forskellige strukturer skal meddele decharge til disse institutioner og organer som sådan, og at de kan være repræsenteret af en person for at sikre, at de er synlige;

               6.

               bekræfter, at det er op til såvel Parlamentet som hver enkelt institution og hvert enkelt organ at fastlægge, på hvilket ansvarsniveau de bemærkninger, Parlamentet fremsætter under dechargeproceduren, bedst kan behandles;

               7.

               henviser til, at det i ovennævnte beslutning af 24. april 2007 erklærede, at dechargeproceduren også bør omfatte de afgørelser, der træffes af formanden, Præsidiet og Formandskonferencen, da det er de valgte medlemmer og ikke tjenestemændene, der er politisk ansvarlige; opfordrer derfor formanden og næstformanden med ansvar for budgettet til at deltage i Budgetkontroludvalgets kommende møder med henblik på at få en politisk dialog i gang;

               8.

               henviser til, at plenarforsamlingen meddeler decharge til Parlamentet repræsenteret ved sin formand, jf. forretningsordenens artikel 71;

               9.

               glæder sig over, at dets formand har accepteret princippet om en politisk dialog i forbindelse med dechargeproceduren, og at næstformanden med ansvar for budget og budgetkontrol, som også er formand for Revisionspanelet, på hans anmodning har deltaget i en politisk dialog med Budgetkontroludvalget i forbindelse med den offentlige høring den 21. januar 2008; anmoder om, at denne dialog i fremtiden baseres på en skriftlig dokumentation omfattende de afgørelser fra Præsidiet og Formandskonferencen, der har en finansiel indvirkning;

               10.

               glæder sig over og tager imod generalsekretærens tilbud under høringen den 21. januar 2008, om at afholde regelmæssige møder uden for den normale årlige dechargeprocedure med Budgetkontroludvalget om gennemførelsen af Parlamentets budget;

               11.

               noterer sig ligeledes sin formands initiativ til at styrke forbindelserne mellem Præsidiet og Budgetudvalget på den ene side og Præsidiet og Budgetkontroludvalget på den anden side gennem oprettelse af en arbejdsgruppe, der skal have til opgave at konsolidere disse forbindelser; glæder sig over den første fælles drøftelse, der fandt sted den 14. januar 2008, og det klima af tillid og samarbejde mellem disse organer, som denne drøftelse har skabt; forventer, at disse drøftelser fortsættes og afventer konklusionerne af dem;

               12.

               mener, at budgetproceduren og dechargeproceduren bør betragtes som komplementære: Et budget bør ikke vedtages, uden at de allerede vedtagne dechargeafgørelser er analyseret, og en dechargeafgørelse bør træffes med kendskab til de politiske målsætninger, der fastsættes under budgetproceduren for det regnskabsår, dechargen omhandler; kræver, at samspillet mellem budget- og dechargeproceduren udbygges;

         Budgetprioriteringerne for regnskabsåret 2006

               13.

               understreger, at det har godkendt følgende budgetprioriteringer for regnskabsåret 2006 (14):

                           —

                           besættelse af udvidelsesstillingerne og især et tilstrækkeligt stort antal kvalificerede tolke og oversættere på alle officielle sprog, således at alle medlemmer kan deltage aktivt i Parlamentets arbejde

                           —

                           udarbejdelse af en informations- og kommunikationspolitik for at bringe Parlamentet tættere på borgerne og i den forbindelse en styrkelse af de eksterne kontorers rolle og samarbejdet med Kommissionen

                           —

                           undersøgelse af, om der bør foretages ændringer i de administrative strukturer, eller der skal ydes mere støtte til hovedaktiviteterne med det formål at optimere institutionens arbejde

                           —

                           garanti for tilstrækkelig støtte og ekspertise til sikring af kvaliteten af Parlamentets lovgivningsarbejde

                           —

                           indførelse af en statut for medlemmernes assistenter og

                           —

                           sikring af et stort økonomisk engagement med det formål at dække udgifter i forbindelse med Parlamentets delegationers deltagelse i møder uden for dets arbejdssteder;

         Præsentationen af Europa-Parlamentets regnskaber

               14.

               konstaterer, at det i 2006 kunne notere sig 126 126 604 EUR i indtægter (112 393 557 EUR i 2005: +12,2 %);

               15.

               noterer sig nedenstående tal fra Parlamentets regnskabsafslutning for 2006:

                              (EUR)

                           Anvendelse af bevillingerne i 2006 (15)

                                       I.

                                       Bevillinger 2006

                                       —

                                       Oprindelige bevillinger

                           1 321 600 000

                                       —

                                       Ændringsbudget

                           —

                                       —

                                       Endelige bevillinger

                           1 321 600 000

                                       II.

                                       Endelige bevillinger 2006

                                       —

                                       Forpligtelser

                           1 306 325 432

                           (i % af de endelige bevillinger)

                           (98,76 %)

                                       —

                                       Betalinger

                           1 117 578 610

                           (i % af bevillingerne)

                           (85,49 %)

                                       III.

                                       Fremførsler til 2007

                                       —

                                       Automatiske fremførsler til 2007

                           188 746 822

                           (i % af de endelige bevillinger)

                           (14,26 %)

                           (i % af bevillingerne)

                           (14,43 %)

                                       —

                                       Ikkeautomatiske fremførsler (ikkeforpligtede bevillinger fremført til 2007)

                           4 817 000

                           (i % af de endelige bevillinger)

                           (0,36 %)

                                       IV.

                                       Annulleringer

                                       —

                                       Annullerede bevillinger

                           15 274 568

                           (i % af de endelige bevillinger)

                           (1,15 %)

                                       V.

                                       Fremførsler til 2006

                                       —

                                       Automatiske fremførsler til 2006

                           307 163 636

                                       —

                                       Betalinger fra disse fremførsler

                           285 578 104

                           (i % af fremførslerne)

                           (92,95 %)

                                       —

                                       Annulleringssats

                           21 585 532

                                       VI.

                                       Formålsbestemte indtægtsbevillinger i 2006

                                       —

                                       Bevillinger fra formålsbestemte indtægter

                           40 017 311

                                       —

                                       Forpligtelser

                           30 778 877

                           (i % af bevillingerne fra formålsbestemte indtægter)

                           (73,86 %)

                                       —

                                       Betalinger

                           5 858 229

                           (i % af de forpligtede bevillinger fra de formålsbestemte indtægter)

                           (18,75 %)

                                       —

                                       Tilgængelige bevillinger fra formålsbestemte indtægter

                           9 238 434

                                       VII.

                                       Formålsbestemte indtægtsbevillinger fremført til 2007

                                       —

                                       Bevillinger fra formålsbestemte indtægter fremført til 2007

                           34 831 297

                                       VIII.

                                       Formålsbestemte indtægtsbevillinger fremført til 2006

                                       —

                                       Bevillinger fra formålsbestemte indtægter fremført til 2006

                           32 288 714

                                       —

                                       Forpligtelser

                           32 054 298

                                       —

                                       Betalinger

                           31 086 918

                           (i % af forpligtelserne)

                           (96,36 %)

               16.

               noterer sig, at præsentationen af regnskaberne, således som den fremstår i beretningen om den budgetmæssige og økonomiske forvaltning, har ændret sig i forhold til det foregående år; ønsker, at administrationen udarbejder og holder fast ved en præsentation, som gør det let at sammenligne budgetgennemførelsen over årene;

               17.

               konstaterer, at der var indgået forpligtelser for 98,76 % af bevillingerne i dets budget for 2006, at de bortfaldne bevillinger tegnede sig for 1,15 %, og at udnyttelsen af bevillingerne ligesom i tidligere regnskabsår var meget høj;

               18.

               henviser imidlertid til, at dette høje gennemførelsesniveau delvist kan tilskrives den praksis, der konsekvent har været fulgt siden 1992, nemlig den såkaldte opsamlingsoverførsel, der har haft til formål at overføre eventuelle disponible bevillinger ved årets udgang til budgetposter vedrørende bygninger og i særdeleshed til fremskyndet betaling af afdrag på lån for at nedbringe fremtidige rentebetalinger; konstaterer i denne forbindelse, at der blev tilvejebragt 37 246 425 EUR ved hjælp af en opsamlingsoverførsel i 2007;

               19.

               konstaterer, at et beløb på 124 071 425 EUR i 2006 (71,4 % af overførslerne) er blevet brugt til at styrke en række budgetposter på området ejendomspolitik (af dette beløb kom 38 603 580 EUR fra de formålsbestemte reserver); henviser til, at de bevillinger, der oprindeligt var opført på budgetposterne 2 0 0 1-2 0 0 8, kun beløb sig til 14 287 887 EUR;

               20.

               henviser ligeledes til, at der i alt er givet tilladelse til 37 overførsler til et beløb af 173 751 700 EUR (dvs. 13 % af de endelige bevillinger — for Kommissionens vedkommende udgør overførslerne omkring 4 % af betalingsbevillingerne); bemærker, at et stort antal overførsler kan være i strid med budgetprincipperne;

         Revisionsrettens bemærkninger til regnskabsåret 2006

               21.

               noterer sig, at Revisionsretten har konstateret, at »… alle institutionerne i 2006 (havde) indført tilfredsstillende overvågnings- og kontrolsystemer, som fastsat i finansforordningen, og (at) der (…) ingen væsentlig forekomst af fejl (var) i stikprøven« (16)

               22.

               bemærker, at Revisionsretten har konstateret følgende svaghed i forbindelse med godtgørelsen af udgifter til medlemmernes assistenter: »Retten bemærker derfor, at Præsidiet ikke har sørget for, at reglerne om indsendelse af tilstrækkelig dokumentation er blevet gennemført i praksis. (…) Præsidiet bør bestræbe sig på at skaffe de bilag, som det finder nødvendige for at bevise, at udgifterne var berettigede. (…)« (17);

               23.

               specificerer i punkt 56 til 68 sine kommentarer i denne forbindelse under hensyntagen til den interne revisors bemærkninger;

         Årsberetningen fra den interne revisor

               24.

               bemærker, at Den Interne Revisionstjeneste i 2006 vedtog eller i form af forslag offentliggjorde 16 revisionsberetninger, bl.a. revisionen af udbudsprocedurerne, revisionen af godtgørelsen af udgifter til medlemmernes assistenter og opfølgningen af 452 individuelle aktioner efter undersøgelsen af den interne kontrol i institutionen;

               25.

               glæder sig over, at den interne revisor officielt har kunnet fremlægge konklusionerne af sin årsberetning for 2006 for Budgetkontroludvalget, hvorved det er fastslået, at hans beretning ikke blot er et internt forvaltningsinstrument, men også et vigtigt led i den årlige dechargeprocedure;

               26.

               er enigt med den interne revisor i, at det bliver stadig vigtigere at få iværksat et effektivt internt kontrolsystem; henviser i den forbindelse til de foranstaltninger, der sigter mod en bedre overholdelse af kontrolnormerne og -målsætningerne; noterer sig, at iværksættelsen af de 20 aktioner af afgørende betydning, som den interne revisor nævner i sin første opfølgningsrevision, vil blive underkastet endnu en revision i 2008; noterer sig, at administrationen har meddelt, at 18 af disse 20 aktioner er sat i værk, og at iværksættelsen af de to resterende aktioner er i gang;

               27.

               glæder sig over de fremskridt, som administrationen har givet meddelelse om vedrørende udbudsprocedurerne, og især oprettelsen af et forum vedrørende proceduren for indgåelse af offentlige kontrakter; bemærker, at den interne revisor i 2008 vil tage fat på en ny revision af opfølgningen af iværksættelsen af 144 individuelle aktioner på grundlag af revisionen af proceduren for indgåelse af offentlige kontrakter;

         Europa-Parlamentets budgetforvaltning og generaldirektørernes aktivitetsrapporter

               28.

               henleder sine kompetente organers opmærksomhed på sin beslutning (18), ifølge hvilken »(…) afdrag på ejendomme (…) bør fastsættes som led i budgetstrategien«; beklager, at dets kompetente organer aldrig har gennemført plenarforsamlingens afgørelser, og at de har fortsat deres praksis med ikke at opføre Parlamentets ejendomspolitik, for så vidt angår kommende erhvervelser, på budgettet (under budgetposten »Ejendomserhvervelser« er der kun opført et p.m. for regnskabsårene 2005, 2006 og 2007);

               29.

               bemærker, at generalsekretæren under en offentlig høring i Budgetkontroludvalget den 21. januar 2008 gav meddelelse om en strategisk plan for Parlamentets ejendomspolitik; anmoder om, at generalsekretæren fremlægger denne plan for Budgetkontroludvalget i forbindelse med dechargeproceduren for regnskabsåret 2007;

               30.

               gentager sit krav om en ændring af artikel 16 i de interne bestemmelser for gennemførelsen af Europa-Parlamentets budget, således at alle ejendomsprojekter, der har betydelige finansielle indvirkninger på Parlamentets budget, skal godkendes af Budgetudvalget;

               31.

               glæder sig over, at generalsekretæren og alle generaldirektørerne har erklæret, at de har en rimelig sikkerhed for, at alle de ressourcer, der er tildelt til de respektive aktiviteter, er blevet anvendt til de fastsatte formål og i overensstemmelse med princippet om forsvarlig økonomisk forvaltning; bemærker med tilfredshed, at de ligeledes har erklæret, at de kontrolprocedurer, der er indført, giver tilstrækkelige garantier, for så vidt angår de underliggende transaktioners lovlighed og formelle rigtighed;

               32.

               kræver, at dets administration overholder budgetprincipperne og opstiller et budgetforslag, der sikrer, at de beløb, der er opført heri, i højere grad afspejler de reelle behov i Parlamentets forskellige aktivitetssektorer; kræver, at de ved delegation bemyndigede anvisningsberettigede i en særskilt oversigt i begyndelsen af deres årlige aktivitetsrapporter klart angiver de endelige bevillinger, de forpligtede bevillinger, betalingerne, fremførslerne, de annullerede bevillinger og de beløb, som Generaldirektoratet stiller til rådighed til opsamlingsoverførslen;

               33.

               glæder sig over, at generaldirektørerne har gennemgået listen over langtidskontrakter endnu en gang;

               34.

               anmoder sine generaldirektorater om at øge deres indsats, så deres rapporter ikke blot følger et fælles skema, men også indeholder sammenlignelige oplysninger, så de bliver mere synlige;

               35.

               glæder sig over, at den interne revisor og tjenestegrenene er blevet enige om gennemførelsen af en handlingsplan, der skal udstyre Parlamentet med et effektivt internt kontrolsystem (Internal Control Framework), og at der i 2003 og 2004 i den forbindelse blev truffet afgørelse om 452 individuelle aktioner; konstaterer, at af disse 452 aktioner er 225 blevet gennemført fuldt ud og 121 delvist i 2006; bemærker ligeledes, at den interne revisor havde betegnet 20 aktioner som »af afgørende betydning« med høj risikoeksponering; tager til efterretning, at administrationen på nuværende tidspunkt erklærer, at 18 af disse 20 aktioner er sat i værk, og bemærker, at den interne revisor vil se på dem i endnu en opfølgningsrevision i 2008;

         Offentlige kontrakter

               36.

               henviser til, at institutionerne i henhold til artikel 54 og 119 i gennemførelsesbestemmelserne til finansforordningen (19) sender budgetmyndigheden rapporter om procedurer med forhandling og om aftaler, der ikke er omfattet af udbudsdirektiverne; henviser desuden til, at en liste over kontrahenter, som har fået tildelt kontrakter til en værdi, som ligger over 50 000 EUR, men under en tærskel, der er fastsat i ovennævnte direktiver, offentliggøres i Den Europæiske Unions Tidende, og at de kontrakter, der har en værdi mellem 13 800 EUR og 50 000 EUR, offentliggøres på institutionernes internetside;

               37.

               bemærker, at årsberetningen indeholder følgende oplysninger om kontrakter tildelt i 2006:

                           Kontraktens art

                           Antal
                           (2005 i parentes)

                           Procentdel
                           (2005 i parentes)

                           Beløb i EUR
                           (2005 i parentes)

                           Procentdel
                           (2005 i parentes)

                           Tjenesteydelser

                           199 (199)

                           69 % (64 %)

                           67 315 809
                           (89 551 639)

                           23 % (44 %)

                           Leverancer

                           56 (53)

                           20 % (17 %)

                           61 441 090
                           (29 036 604)

                           21 % (14 %)

                           Arbejder

                           31 (48)

                           11 % (15 %)

                           20 026 192
                           (13 763 856)

                           7 % (7 %)

                           Bygninger

                           1 (12)

                           0 % (4 %)

                           143 125 000
                           (73 149 658)

                           49 % (35 %)

                              I alt

                           287 (312)

                           100 %

                           291 908 091
                           (205 501 756)

                           100 %

               38.

               konstaterer, at fordelingen af kontrakter tildelt i 2006 (ud over den ejendomskontrakt, der blev tildelt efter en procedure med forhandling — købet af bygningerne i Strasbourg — som i sig selv repræsenterer en værdi på 143 125 000 EUR) efter procedurens art var følgende:

                           Procedurens art

                           Antal
                           (2005 i parentes)

                           Procentdel
                           (2005 i parentes)

                           Beløb i EUR
                           (2005 i parentes)

                           Procentdel
                           (2005 i parentes)

                           Gennemsnitsbeløb
                           (2005 i parentes)

                           Offentlig

                           73 (64)

                           25 % (21 %)

                           93 681 193
                           (94 187 176)

                           62 % (71 %)

                           1 283 304
                           (1 471 675)

                           Begrænset

                           84 (112)

                           30 % (37 %)

                           7 044 607
                           (26 676 276)

                           5 % (20 %)

                           83 863
                           (238 181)

                           Efter forhandling

                           129 (124)

                           45 % (42 %)

                           48 057 291
                           (11 488 646)

                           33 % (9 %)

                           372 537
                           (92 650)

                              I alt

                           286 (300)

                           100 %

                           148 783 091
                           (132 352 098)

                           100 %

                           520 220
                           (441 174)

               39.

               bemærker, at der i 2006 blev tildelt 128 kontrakter til en værdi lig med eller over 50 000 EUR og 159 kontrakter til en værdi mellem 13 800 EUR og 50 000 EUR; understreger, at disse tal viser, at de kontrakter, der ligger under 50 000 EUR, kun udgør 1,7 % af den samlede værdi, men 55 % af det samlede antal kontrakter, som Parlamentet har tildelt;

               40.

               konstaterer, at 67 % af kontrakterne udtrykt i værdi er tildelt efter offentlige (62 %) og begrænsede (5 %) udbud; beklager imidlertid, at 33 % af kontrakterne udtrykt i værdi er tildelt i henhold til proceduren med forhandling; anmoder generalsekretæren om at forklare denne stigning i forhold til det foregående år;

               41.

               bemærker imidlertid, at den sammenligning, der kræves i artikel 54 i gennemførelsesbestemmelserne til finansforordningen (mellem antallet af kontrakter indgået af den ved delegation bemyndigede anvisningsberettigede i år n og år n–1) ikke var mulig på grund af de ændringer af bestemmelserne, der skete i løbet af det pågældende år, ændringer, som kun vedrører kontrakter, der er lanceret fra den 22. august; henviser til, at Parlamentet i 2006 anvendte proceduren med forhandling i forbindelse med 74 kontrakter (2005: 136 kontrakter);

               42.

               der henviser til, at den interne revisor har foretaget en revision af procedurerne for indgåelsen af offentlige kontrakter i institutionen; glæder sig over aftalen mellem den interne revisor og tjenestegrenene om en omfattende handlingsplan omfattende 144 individuelle aktioner, der skal sættes i værk; glæder sig over, at en af de vigtigste opgaver i den interne revisors arbejdsprogram for 2008 er en ny revision af procedurerne for indgåelsen af offentlige kontrakter med henblik på at undersøge, hvilke fremskridt der er gjort;

               43.

               anmoder generalsekretæren om at redegøre for, hvor langt man er kommet med oprettelsen af en database for kontrakterne, jf. finansforordningens artikel 95; bemærker også, at det i den reviderede finansforordning er fastsat, at der skal oprettes en fælles database for alle institutionerne, som skal forvaltes af Kommissionen;

         Politiske grupper (gennemgang af regnskaber og procedurer — budgetpost 4 0 0 0)

               44.

               gentager, at de politiske grupper hver især er ansvarlige for forvaltningen og anvendelsen af deres andel af Parlamentets budget, og at institutionens Interne Revisionstjenestes ansvarsområde ikke omfatter betingelserne for anvendelse af bevillingerne på budgetpost 4 0 0 0;

               45.

               glæder sig over, at de politiske grupper har offentliggjort deres eksterne revisionsberetninger og regnskaber for 2006 på Parlamentets intranetside;

               46.

               bemærker, at bevillingerne på budgetpost 4 0 0 0 i 2006 blev gennemført som følger:

                              (1000 EUR)

                           Disponible bevillinger i alt i 2006-budgettet

                           70 900

                           Løsgængere

                           1 644

                           Grupper

                           69 256

                           Gruppe

                           Tildelte bevillinger

                           Indtægter

                           Udgifter 2006

                           Udnyttelsesgrad

                           Øvre grænse for bevillingsfremførsler (20)

                           Fremført til 2007

                           PPE-DE

                           18 088

                           7 203

                           16 345

                           64,6 %

                           9 044

                           8 947

                           PSE

                           13 989

                           6 934

                           14 191

                           67,8 %

                           6 995

                           6 732

                           ELDR/ALDE

                           6 526

                           3 145

                           6 383

                           66,1 %

                           3 263

                           3 263

                           Verts/ALE

                           2 836

                           1 157

                           2 716

                           68,0 %

                           1 418

                           1 278

                           GUE/NGL

                           2 582

                           1 265

                           3 189

                           77,5 %

                           1 426

                           928

                           UEN

                           1 896

                           454

                           1 863

                           79,3 %

                           948

                           487

                           IND/DEM

                           2 034

                           875

                           1 912

                           65,7 %

                           1 017

                           997

                           NI

                           1 384

                           260

                           1 222

                           74,3 %

                           692

                           136

                              I alt

                           49 606

                           21 294

                           47 821

                           67,4 %

                           24 803

                           22 767

               47.

               konstaterer, at de politiske gruppers eksterne revisorer har bekræftet, at regnskaberne er ført i overensstemmelse med gældende regler og internationale regnskabsføringsstandarder;

               48.

               bemærker, at de politiske grupper — i gennemsnit — kun udnyttede 67,4 % af deres disponible bevillinger (mod 66 % i 2005 og 74 % i 2004);

               49.

               tager til efterretning, at Præsidiet den 9. juli 2007 behandlede de politiske gruppers beretninger om budgetgennemførelsen samt revisorernes beretninger, og at Præsidiet i den forbindelse pålagde den anvisningsberettigede at søge tilbagebetaling af 25 403,77 EUR fra ALDE-Gruppen i uudnyttede bevillinger, da dette beløb ikke kunne fremføres;

         Politiske partier på europæisk plan

               50.

               noterer sig følgende tal fra regnskabsafslutningen for regnskabsåret 2006:
               Gennemførelse af 2006-budgettet inden for rammerne af aftalen

                              (EUR)

                           Parti (21)

                           Egne indtægter

                           Samlet tilskud fra EP

                           Indtægter i alt

                           Tilskud i % af godkendte udgifter (max. 75 %)

                           PPE

                           1 106 891,41

                           2 914 059,56

                           4 020 950,97

                           72,50 %

                           PSE

                           932 781,81

                           2 580 000,00

                           3 512 781,81

                           71,49 %

                           ELDR

                           340 782,87

                           883 500,00

                           1 224 282,87

                           71,97 %

                           EFGP

                           240 204,29

                           581 000,00

                           821 204,29

                           71,20 %

                           GE

                           172 875,00

                           439 018,54

                           611 893,54

                           71,82 %

                           PDE

                           55 189,84

                           163 570,75

                           218 760,59

                           75,00 %

                           AEN

                           49 385,00

                           144 808,81

                           194 193,81

                           74,57 %

                           ADIE

                           59 513,36

                           125 016,22

                           184 529,58

                           75,00 %

                           EFA

                           69 665,67

                           220 913,67

                           290 579,34

                           75,00 %

                           EUD

                           47 597,22

                           29 670,24

                           77 267,46

                           62,59 %

                              I alt

                           3 074 886,47

                           8 081 557,78

                           11 156 444,25

                           72,13 %

               51.

               understreger, at partiernes eksterne revisorer har bekræftet, at regnskaberne var i overensstemmelse med bestemmelserne i artikel 6, 7, 8 og 10 i Europa-Parlamentets og Rådets forordning (EF) nr. 2004/2003 af 4. november 2003 om statut for og finansiering af politiske partier på europæisk plan (22), og at regnskaberne giver et retvisende billede af de politiske partiers finansielle situation ved udgangen af regnskabsåret 2006;

               52.

               glæder sig over, at de politiske partier på europæisk plan er nået op på en høj udnyttelsesgrad for deres disponible bevillinger;

               53.

               konstaterer imidlertid, at den anvisningsberettigede har fået pålagt:

                           —

                           at søge tilbagebetaling af overskuddet på 248 953,91 EUR hos PDE, 215 498,59 EUR hos AEN, 69 317,14 EUR hos ADIE og 24 799,11 EUR hos EUD

                           —

                           og at søge tilbagebetaling af 121 670,10 EUR hos EUD og 70 902,64 EUR hos ADIE for manglende overholdelse af artikel 3, stk. 1, litra b), i forordning (EF) nr. 2004/2003;

               54.

               beder generalsekretæren oplyse, om disse beløb er blevet tilbagebetalt;

               55.

               bemærker, at den interne revisor har gennemgået gennemførelsen af bestemmelserne for bidrag til politiske partier på europæisk plan og fremlagde sin beretning herom i august 2007; glæder sig over, at denne har ført til en detaljeret handlingsplan aftalt med administrationen; kræver, at resultaterne af denne revision kommer til at indgå i dechargeproceduren for 2007;

               56.

               bemærker, at 85 % af budgettet for et politisk parti på europæisk plan fra 2008 kan finansieres af Parlamentets budget (75 % indtil udgangen af 2007); understreger, at så stor støtte fra Parlamentet giver partierne et øget ansvar for deres aktiviteter;

         Godtgørelsen af udgifter til medlemmernes assistenter

               57.

               tager til efterretning, at Revisionsretten har påvist og kritiseret svagheder i forbindelse med det regelsæt, som Præsidiet har opstillet, og at det for størstedelen af de beløb, der er udbetalt som godtgørelser af udgifter til medlemmernes assistenter, gælder, at medlemmerne ikke efterfølgende har fremlagt dokumentation for de afholdte udgifter som bevis for deres berettigelse; anerkender dog de bestræbelser, som Præsidiet og administrationen har gjort sig i 2007 for at rette op på situationen; glæder sig over, at administrationen meddeler, at den ultimo 2007 har modtaget mere end 99 % af dokumentationen for 2006;

               58.

               bemærker imidlertid, at administrationen for 2004 og 2005 kun modtog henholdsvis 57 % og 51 % af den krævede dokumentation; noterer sig i den forbindelse den politiske beslutning om for perioden 2004–2005 at anvende de regler, der blev vedtaget den 13. december 2006, med tilbagevirkende kraft;

               59.

               ønsker, at der til alle medlemmerne vedrørende deres forpligtelse til at dokumentere anvendelsen af godtgørelsen af udgifterne til assistenterne i 2004 og 2005 sendes en meddelelse med angivelse af, om de mangler at fremsende dokumentation for denne periode, eller om deres forhold er i orden;

               60.

               opfordrer sin administration til at anvende regulativet om omkostningsgodtgørelser og andre godtgørelser til Europa-Parlamentets medlemmer (23) (herefter »godtgørelsesregulativet«) korrekt og konsekvent og hurtigt og med det samme identificere eventuelle uregelmæssigheder og udeladelser;

               61.

               anmoder administrationen om at indføre en procedure med bedre og mere synlig kommunikation til medlemmerne, at sørge for, at de frister for fremsendelse af dokumentation, der er fastsat i godtgørelsesregulativet, konsekvent overholdes, så det sikres, at den fremsendes, så det passer med Revisionsrettens procedure og obligatoriske tidsplan for udarbejdelse af dens årsberetning, og at sende en endelig bekræftelse til medlemmerne, når deres sag er færdigbehandlet;

               62.

               opfordrer Præsidiets arbejdsgruppe om statutten for Europa-Parlamentets medlemmer til at fremlægge sine konklusioner, således at der hurtigt på en passende måde kan reageres på den interne revisors bemærkninger om godtgørelserne af udgifter til medlemmernes assistenter; understreger i lyset af denne gruppes arbejde og i forbindelse med nye bestemmelser, som skal udarbejdes af de kompetente politiske organer, at det er administrationens ansvar at sikre sig, at godtgørelserne af udgifter til medlemmernes assistenter ydes under overholdelse af principperne om forsvarlig økonomisk forvaltning, lovlighed og formel rigtighed; forstår problemerne og vanskelighederne i forbindelse med harmoniseringen af godtgørelserne af udgifter til medlemmernes assistenter med den sociale og fiskale lovgivning i hver enkelt af de 27 medlemsstater; kræver, at man straks indleder de nødvendige forhandlinger med medlemsstaterne og den belgiske stat; kræver, at denne øvelse, som bestemt er kompliceret, ikke må hindre en samtidig indførelse af nye bestemmelser for godtgørelserne af udgifter til medlemmernes assistenter;

               63.

               bemærker, at den interne revisor i sin beretning går ind for, at betingelserne for ansættelsen af medlemmernes assistenter skal udvikles i to etaper: I første omgang skal kontraktforholdet mellem assistenten/assistenterne og medlemmet automatisk være baseret på en ansættelseskontrakt udfærdiget efter en forbedret obligatorisk kontraktmodel, og i anden omgang skal målsætningen være at integrere assistenterne i den personalekategori, der er dækket af ansættelsesvilkårene for de øvrige ansatte i Fællesskaberne;

               64.

               påpeger, at bistand til medlemmerne kræver fleksibilitet og mobilitet, mens den nye statut for assistenterne bør opstille minimumsnormer for løn og sociale rettigheder i overensstemmelse med gældende europæisk lovgivning;

               65.

               bemærker Formandskonferencens og Præsidiets afgørelser af henholdsvis 6. og 10. marts 2008, hvori de

                           —

                           opfordrede administrationen til at sikre konsekvent anvendelse og gennemførelse af Parlamentets interne regler om refundering af udgifter til bistand til parlamentsmedlemmer

                           —

                           gav generalsekretæren mandat til at tage kontakt til Kommissionen og Rådet med henblik på at sikre et nyt regelsæt for medlemmernes assistenter via en ændret ordning for kontraktansatte, samtidig med at medlemmerne stadig frit kunne ansætte deres assistenter og uafhængigt fastsætte niveauet for deres vederlag

                           —

                           pålagde deres arbejdsgruppe om statutten for Europa-Parlamentets medlemmer, assistenter og pensionsfond straks i enkeltheder at vurdere, hvordan de bestående regler fungerer, og i betragtning af sagens vigtighed at fremsætte sådanne forslag til ændring af reglerne, som den anser for nødvendige;

                     insisterer på, at et medlem af Budgetkontroludvalget, som er det ansvarlige udvalg for decharge til Europa-Parlamentet, skal være med i denne arbejdsgruppe som observatør; henleder i den forbindelse Præsidiets opmærksomhed på sine bemærkninger vedrørende sektion I — Europa-Parlamentet — i beslutning af 25. oktober 2007 om forslag til Den Europæiske Unions almindelige budget for regnskabsåret 2008 (24) og beslutning af 26. september 2006 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion I — Europa-Parlamentet (25); anmoder de ansvarlige myndigheder om inden udgangen af 2008 at aflægge beretning for Budgetkontroludvalget om de fremskridt, der er gjort;

               66.

               insisterer især på,

                           —

                           i tråd med punkt 76 i ovennævnte beslutning af 26. september 2006, at Europa-Parlamentet kun bør indgå rammekontrakter med virksomheder i medlemsstaterne, der er specialiseret i forvaltning i overensstemmelse med den relevante nationale lovgivning af skatte- og socialsikringsspørgsmål i forbindelse med ansættelseskontrakter, og forventer, at dets administration inden den 1. september 2008 opstiller en tidsplan for fuld gennemførelse af dette punkt

                           —

                           i betragtning af, at de mangler, der er blevet opdaget af den interne revisor, især vedrører midlertidige kontrakter med tjenesteudbydere, at kontrakter med tjenesteudbydere, indtil der er fundet en permanent løsning, forvaltes af betalingsagenter i medlemsstaterne, at betalingsagenten skal være ansvarlig for, at kontrakter med tjenesteudbydere overholder beskæftigelses- og skattemæssige samt sociale bestemmelser i den pågældende medlemsstat og godtgørelsesregulativet — som skal ændres med henblik herpå — og at der ikke godkendes kontrakter med tjenesteudbydere, som ikke er i overensstemmelse med disse bestemmelser

                           —

                           at dets administration får mulighed for over for Revisionsretten at godtgøre, hvilke beløb medlemmerne har betalt til deres assistenter, betalingsagenter og tjenesteudbydere og på hvilke betingelser

                           —

                           at der ikke beskæftiges familiemedlemmer til medlemmerne

                           —

                           at manglende overensstemmelse med medlemsstaternes lovgivning og/eller det således ændrede godtgørelsesregulativ automatisk skal føre til suspendering af betalinger og tilbagesøgning af uberettiget udbetalte beløb;

               67.

               kræver, at de gennemførelsesforanstaltninger vedrørende anvendelsen af statutten for Europa-Parlamentets medlemmer (26), der har en finansiel indvirkning, på forhånd forelægges officielt for Budgetkontroludvalget til udtalelse;

               68.

               glæder sig over, at Præsidiet den 25. september 2006 godkendte kodeksen for Europa-Parlamentets medlemmers assistenter og praktikanter, og at alle medlemmerne har modtaget en kopi af denne kodeks;

               69.

               opfordrer sin generalsekretær til inden udgangen af 2008 at meddele Budgetkontroludvalget, hvor mange indtægtsordrer der er udstedt, og hvilket beløb der er tale om;

         Den frivillige pensionsfond

               70.

               bemærker, at den frivillige pensionsfond i november 2006 havde 659 medlemmer; konstaterer, at det månedlige bidrag til fonden var 3 354,21 EUR pr. medlem fordelt som følger: en tredjedel, dvs. 1 118,07 EUR, som betales af medlemmet og på nuværende tidspunkt fratrækkes vedkommendes godtgørelse for generelle udgifter, og to tredjedele, dvs. 2 236,14 EUR, som betales af Parlamentet;

               71.

               henleder opmærksomheden på de spørgsmål om gennemsigtighed og indtægtskilder, der blev rejst i ovennævnte beslutning af 24. april 2007;

               72.

               bemærker, at det aktuarmæssige underskud i den frivillige pensionsfond (der har eksisteret siden 2001) faldt fra 43 756 745 EUR i 2004 og 28 875 471 EUR i 2005 til 26 638 000 EUR i 2006 og derved forbedrede fondens aktuarmæssige finansieringsniveau fra 76,8 % i 2004 og 86,1 % i 2005 til 88,4 % i 2006; understreger, at aktiemarkedet har været meget svingende i de seneste år, og at der derfor ikke er nogen sikkerhed for, i hvilken retning fondens aktuarmæssige underskud vil udvikle sig; understreger i den forbindelse, at fonden for 73 %’s vedkommende har investeret i aktier; påpeger, at fondens forvaltere inden den 15. marts 2008 skulle have ajourført det aktuarmæssige underskud indtil udgangen af december 2007;

               73.

               henleder Præsidiets opmærksomhed på punkt 84 i ovennævnte beslutning af 24. april 2007, hvor det er fastslået, at det efter ikrafttrædelsen af statutten for Europa-Parlamentets medlemmer bør være sådan, at den frivillige pensionsfond udelukkende honorerer eksisterende rettigheder (erhvervet frem til juni 2009), hvilket betyder, at hverken nuværende medlemmer af Europa-Parlamentet eller andre medlemmer af fonden kan fortsætte indbetalingen til fonden;

               74.

               er overrasket over, at Formandskonferencen den 13. marts 2008 efter at være blevet hørt af Præsidiets arbejdsgruppe om statutten for Europa-Parlamentets medlemmer, assistenter og pensionsfond anbefalede, at medlemmer af den frivillige pensionsfond stadig kan erhverve nye pensionsrettigheder, når statutten for Europa-Parlamentets medlemmere er trådt i kraft; gør Præsidiet som det beslutningstagende organ i denne sag opmærksom på, at det, således som det kommer til udtryk i dets beslutninger om decharge for gennemførelsen af Europa-Parlamentets budget for regnskabsårene 2004 og 2005, er Parlamentets politiske vilje, at den frivillige pensionsfonds aktiviteter skal udfases og begrænses til at honorere de erhvervede rettigheder, når statutten for Europa-Parlamentets medlemmer er trådt i kraft; kræver, at Præsidiets arbejdsgruppe forbereder de nødvendige foranstaltninger i tråd med Parlamentets beslutninger;

         Forberedelse af gennemførelsen af Lissabontraktaten

               75.

               henviser til, at det i 2006 ville »undersøge, om der bør foretages ændringer i de administrative strukturer, eller der skal ydes mere støtte til hovedaktiviteterne med det formål at optimere institutionens arbejde« (27); henviser også til, at det samtidigt mente, »at Europa-Parlamentets øgede ansvar i lovgivningsprocessen kræver, at der afsættes markant flere ressourcer til denne centrale aktivitet (…) (28);

               76.

               noterer sig administrationens svar vedrørende gennemførelsen af den interinstitutionelle aftale om bedre lovgivning;

               77.

               henviser ligeledes til, at Lissabontraktaten udvider anvendelsesområdet for den fælles beslutningstagning væsentligt, og at dette bliver den normale lovgivningsprocedure; henviser til, at det heraf følger, at Parlamentet bliver ligestillet medlovgiver for 95 % af EU-lovgivningen;

               78.

               anmoder i den forbindelse sin administration om inden den 30. november 2008 at fremlægge:

                           —

                           en oversigt over Parlamentets ansatte (tjenestemænd og øvrige ansatte) efter lønklasse, generaldirektorat, nationalitet og køn, ledsaget af en vurdering

                           —

                           en analyse af, hvordan budgettet til undersøgelser er blevet anvendt i generaldirektoraterne;

               79.

               henviser til, at Parlamentet under budgetproceduren for 2007 opfordrede Kommissionen til at foretage en vurdering på mellemlang sigt af sit personalebehov og til at forelægge en detaljeret rapport om besættelsen af stillinger til varetagelse af støtte- og koordineringsopgaver; opfordrer sin administration til at foretage en vurdering af sit personale på dette grundlag og til at anvende de samme instrumenter; ønsker, at der sendes en rapport til Budgetkontroludvalget tidsnok til dechargen for 2007; ønsker i den forbindelse at få oplyst, hvor mange tjenestemænd og øvrige ansatte, der har til opgave at hjælpe medlemmerne i deres arbejde som medlovgivere, hvor mange ansatte der arbejder for de parlamentariske delegationer, og hvor mange ansatte der udfører administrative opgaver for Parlamentet;

         Opfølgning af 2005-dechargebeslutningen

               80.

               glæder sig over faldet i overslaget over driftsudgifterne i forbindelse med kravet om flere arbejdssteder fra 203 000 000 EUR i 2002 til 155 000 000 EUR i 2007; understreger, at dette er en nedgang på næsten 24 % over denne femårsperiode; opfordrer sin administration til at fortsætte denne rationaliseringsproces; understreger, at kravet om flere arbejdssteder er fastsat i traktaterne; mener, at koordinationen mellem disse arbejdssteder skal være optimal; understreger, at borgerne ikke forstår, hvorfor Parlamentet skal have tre arbejdssteder;

               81.

               noterer sig administrationens svar (29) vedrørende muligheden for at oprette en EU-ejendomsmyndighed, nemlig at oprettelsen af et stort fælles kontor, som skulle bygge og vedligeholde EU- institutionernes og -organernes lokaler, ikke er i overensstemmelse med de ønsker om besparelser og bedre forvaltning, der er fremsat; konstaterer samtidigt, at et tættere samarbejde er ønskeligt og ønsket;

               82.

               noterer sig, at der ikke har kunnet registreres fremskridt i forhandlingerne med den belgiske stat vedrørende de byggegrunde, som D4/D5-bygningerne ligger på, og byggemodningen af dem; anmoder næstformanden med ansvar for ejendomspolitikken om at tage kontakt med den nye regering så hurtigt som muligt;

               83.

               noterer sig de fremskridt, der har kunnet registreres, for så vidt angår anmodningerne om udarbejdelse af en Kyoto-plus-Plan; henviser til, at Præsidiet den 18. juni 2007:

                           —

                           opfordrede generalsekretæren til at indlede en udbudsprocedure til evaluering af Europa-Parlamentets CO2-fodaftryk

                           —

                           tog til efterretning, at administrationen har forelagt en revision af miljømålene og fremtidens nøgleaktioner, og godkendte den

                           —

                           godkendte tidsplanen for fremtidige EMAS-faser

                           —

                           opfordrede generalsekretæren til at udfærdige en detaljeret handlingsplan

                           —

                           besluttede at nedsætte en arbejdsgruppe, som skulle følge udviklingen i CO2- emissionerne og bestå af to medlemmer af Præsidiet, der skulle udpeges i en senere fase af EMAS-processen

                           —

                           opstillede det princip, at alle miljøinitiativer skulle indgå i EMAS, og enedes om, at der måtte stilles de nødvendige midler til rådighed til forbedring af EMAS;

               84.

               anmoder om, at Budgetkontroludvalget også får meddelelse om alle øvrige fremskridt;

         Flersprogethed

               85.

               understreger den stadig større betydning af adfærdskodeksen vedrørende flersprogethed for medlemmernes parlamentariske arbejde; er bekymret over, at de to halvårsrapporter for 2006 om gennemførelsen af adfærdskodeksen har vist mangler for så vidt angår en effektiv udnyttelse af Tolketjenesten; konstaterer derfor, at de disponible bevillinger ikke er blevet anvendt på den mest økonomiske måde, og at de, der har været mest berørt af disse mangler, er udvalgene og de parlamentariske delegationer samt de politiske grupper; anmoder i den forbindelse og under hensyntagen til den rapport om flersprogethed, der blev vedtaget den 5. september 2006, generalsekretæren om at finde en løsning sammen med brugerne;

         Informations- og kommunikationspolitikken

               86.

               henviser til, at aktiviteterne inden for rammerne af Parlamentets informations- og kommunikationspolitik er blevet øget, og at der er skabt nye informationsinstrumenter, som har haft en betydelig finansiel indvirkning på 2006-budgettet (besøgscenter, web-tv, audiovisuelle installationer); anmoder generalsekretæren om inden udgangen af juli 2008 at fremlægge en rapport om gennemførelsen og evalueringen af informations- og kommunikationspolitikken;

         Informationsteknologi

               87.

               understreger informationsteknologiens betydning for Parlamentet generelt og mere specifikt for det parlamentariske arbejde; beklager, at de forbedringer, der er sket, er koncentreret om fremstillingen af institutionen på inter- og intranettet snarere end om muligheden for at gøre lovgivningsarbejdet lettere og mere effektivt;

         Diverse

               88.

               anmoder generalsekretæren om at sende Budgetudvalget og Budgetkontroludvalget en kopi af alle de af Præsidiets, herunder arbejdsgruppernes, og Formandskonferencens rapporter, som har en finansiel indvirkning;

               89.

               noterer sig, at sagen om den forskel på 4 136 125 BEF, der var konstateret mellem kassebeholdningen og de tilsvarende bilag i 1982, er blevet løst i 2007 og derfor vil indgå i dechargen for regnskabsåret 2007;

         Konklusioner af udvalgsbehandlingen af udkastet til betænkning

               90.

               henleder endnu en gang opmærksomheden på, at budgetprioriteringer er vigtige for dechargeproceduren, og mener samtidigt fortsat, at resultatet af dechargeproceduren er af afgørende betydning for budgetproceduren; glæder sig derfor over, at et nært samarbejde mellem Budgetudvalget og Budgetkontroludvalget vil få endnu større betydning under Lissabontraktaten;

               91.

               glæder sig over de fremskridt, der er gjort i forbindelse med gennemførelsen af budgetprioriteringerne for 2006; vil ikke desto mindre fortsat forsøge at sikre, at alle prioriteringerne gennemføres;

               92.

               noterer sig den interne revisors (fortrolige) beretning om godtgørelserne af udgifter til medlemmernes assistenter, hvori der ses på de interne kontrolordninger på dette område og foreslås mulige forbedringer; understreger, at dets administration arbejdede fuldt og åbent sammen med ordføreren i alle faser af udarbejdelsen af udkastet til betænkning; understreger desuden, at Det Europæiske Kontor for Bekæmpelse af Svig og Revisionsretten er blevet opfordret til at behandle den interne revisionsberetning og træffe relevante foranstaltninger i forhold til deres konklusioner; beklager overtrædelsen af fortrolighedsbestemmelserne i dets forretningsorden og offentliggørelsen af personlige og politiske fortolkninger af fortrolige oplysninger; mener, at disse fortolkninger giver et forkert indtryk af målsætningerne for og konklusionerne i denne betænkning;

               93.

               opfordrer sine kompetente organer til i tide inden dechargeproceduren for regnskabsåret 2007 at træffe de nødvendige foranstaltninger med henblik på Parlamentets vedtagelse, jf. forretningsordenens bilag VII, del A, punkt 1, fjerde afsnit, af reglerne om administrativ behandling af fortrolige dokumenter, som blev vedtaget af Præsidiet den 13. november 2006;

               94.

               beklager de manglende fremskridt i forhandlingerne med den belgiske regering vedrørende de byggegrunde, som D4/D5-bygningerne ligger på, og byggemodningen af dem; opfordrer indtrængende den belgiske regering til at stå ved det faste politiske løfte, som den har givet Parlamentet.

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 318 af 29.12.2007.

      (4)  EUT C 273 af 15.11.2007, s. 1.

      (5)  EUT C 274 af 15.11.2007, s. 130.

      (6)  EFT L 248 af 16.9.2002, s. 1.

      (7)  PE 349.540/Bur/ann/def.

      (8)  EUT C 320 E af 15.12.2005, s. 156.

      (9)  EUT C 273 af 15.11.2007, punkt 10.6.

      (10)  EFT L 177 af 6.7.2007, s. 3.

      (11)  EUT L 187 af 15.7.2008, s. 3.

      (12)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer(EUT L 262 af 7.10.2005, s. 1).

      (13)  Artikel 276, stk. 1, i EF-traktaten.

      (14)  EUT C 320 E af 15.12.2005, s. 156.

      (15)  EUT C 318 af 29.12.2007, s. 3.

      (16)  EUT C 273 af 15.11.2007, punkt 10.6.

      (17)  EUT C 273 af 15.11.2007, punkt 10.12.

      (18)  Punkt 5 i ovennævnte beslutning af 24. april 2007.

      (19)  Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357 af 31.12.2002, s. 1).

      (20)  Ifølge artikel 2.1.6 i gennemførelsesbestemmelserne for budgetpost 4 0 0 0.

      (21)  PE: Det Europæiske Folkeparti; PSE: De Europæiske Socialdemokraters Parti; ELDR: Det Europæiske Liberale og Demokratiske Parti; EFGP: Gruppen De Grønne; GE: Den Europæiske Venstrefløjs Gruppe; PDE: De Europæiske Demokrater; AEN: Union for Nationernes Europa; ADIE: Alliancen af Uafhængige Demokrater i Europa; EFA: Den Europæiske Fri Alliance; EUD: EU-Demokraterne.

      (22)  EUT L 297 af 15.11.2003, s. 1.

      (23)  PE 113.116/BUR./rev. XXIV/03-2007 af 1. marts 2007.

      (24)  Vedtagne tekster, P6_TA(2007)0474, især punkt 23 og 24.

      (25)  EUT L 177 af 6.7.2007, s. 3, punkt 73–79.

      (26)  PE 388.087/BUR/GT/REV 10.

      (27)  EUT C 320 E af 15.12.2005, s. 156, punkt 19.

      (28)  EUT C 320 E af 15.12.2005, s. 156, punkt 20.

      (29)  Skrivelse fra generalsekretæren af 29. oktober 2007 (317 124).


title: Udvalgenes medlemstal Europa-Parlamentets afgørelse af 15. juli 2009 om udvalgenes medlemstal

text:
               19.8.2010

               DA

               Den Europæiske Unions Tidende

               CE 224/34

         Onsdag, den 15. juli 2009Udvalgenes medlemstal
   P7_TA(2009)0001
   Europa-Parlamentets afgørelse af 15. juli 2009 om udvalgenes medlemstal
   2010/C 224 E/10

      Europa-Parlamentet,
   der henviser til Formandskonferencens forslag,
   der henviser til sin afgørelse af 6. maj 2009 om de stående udvalgs sagsområder (1),
   der henviser til forretningsordenens artikel 183,

               1.

               vedtager, at udvalgene skal have følgende medlemstal:

                           I.

                           Udenrigsudvalget: 76 medlemmer

                           II.

                           Udviklingsudvalget: 30 medlemmer

                           III.

                           Udvalget om International Handel: 29 medlemmer

                           IV.

                           Budgetudvalget: 44 medlemmer

                           V.

                           Budgetkontroludvalget: 29 medlemmer

                           VI.

                           Økonomi- og Valutaudvalget: 48 medlemmer

                           VII.

                           Udvalget om Beskæftigelse og Sociale Anliggender: 50 medlemmer

                           VIII.

                           Udvalget om Miljø, Folkesundhed og Fødevaresikkerhed: 64 medlemmer

                           IX.

                           Udvalget om Industri, Forskning og Energi: 55 medlemmer

                           X.

                           Udvalget om det Indre Marked og Forbrugerbeskyttelse: 39 medlemmer

                           XI.

                           Transport- og Turismeudvalget: 45 medlemmer

                           XII.

                           Regionaludviklingsudvalget: 49 medlemmer

                           XIII.

                           Udvalget om Landbrug og Udvikling af Landdistrikter: 45 medlemmer

                           XIV.

                           Fiskeriudvalget: 24 medlemmer

                           XV.

                           Kultur- og Uddannelsesudvalget: 32 medlemmer

                           XVI.

                           Retsudvalget: 25 medlemmer

                           XVII.

                           Udvalget om Borgernes Rettigheder og Retlige og Indre Anliggender: 55 medlemmer

                           XVIII.

                           Udvalget om Konstitutionelle Anliggender: 25 medlemmer

                           XIX.

                           Udvalget om Kvinders Rettigheder og Ligestilling: 35 medlemmer

                           XX.

                           Udvalget for Andragender: 35 medlemmer
                           Underudvalget om Menneskerettigheder: 30 medlemmer
                           Underudvalget om Sikkerhed og Forsvar: 30 medlemmer;

               2.

               vedtager under henvisning til Formandskonferencens afgørelse af 9. juli 2009 om udvalgsformandskabernes sammensætning, at disse kan udgøres af op til fire næstformænd;

               3.

               pålægger sin formand at sende denne afgørelse til Rådet og Kommissionen til orientering.

      (1)  Vedtagne tekster, P6_TA(2009)0348.


title: 2014/786/EU: Rådets afgørelse af 7. november 2014 om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Galileo)

text:
               13.11.2014

               DA

               Den Europæiske Unions Tidende

               L 328/49

         RÅDETS AFGØRELSE
   af 7. november 2014
   om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Galileo)

      (2014/786/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

               (2)

               I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen.

               (3)

               Protokol 31 til EØS-aftalen indeholder bestemmelser og ordninger vedrørende samarbejde på særlige områder ud over de fire friheder.

               (4)

               Det er hensigtsmæssigt at udvide samarbejdet mellem de kontraherende parter i EØS-aftalen til at omfatte Europa-Parlamentets og Rådets afgørelse nr. 1104/2011/EU (3).

               (5)

               Protokol 31 til EØS-aftalen bør derfor ændres i overensstemmelse hermed.

               (6)

               Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 7. november 2014.

            På Rådets vegne

         P. C. PADOAN

            Formand

      (1)  EFT L 305 af 30.11.1994, s. 6.

      (2)  EFT L 1 af 3.1.1994, s. 3.

      (3)  Europa-Parlamentets og Rådets afgørelse nr. 1104/2011/EU af 25. oktober 2011 om reglerne for adgang til den statsregulerede tjeneste, der leveres af det globale satellitbaserede navigationssystem etableret under Galileoprogrammet (EUT L 287 af 4.11.2011, s. 1).

      UDKAST
      DET BLANDEDE EØS-UDVALGS AFGØRELSE Nr. …/2014
      af
      om ændring af Protokol 31 til EØS-aftalen om samarbejdet på særlige områder ud over de fire friheder
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 86 og 98, og
      ud fra følgende betragtninger:

                  (1)

                  Norge har deltaget i og bidraget finansielt til aktiviteterne under de europæiske GNSS-programmer, som følger af Europa-Parlamentets og Rådets forordning (EF) nr. 683/2008 (1), og vil fortsat deltage i og bidrage finansielt til de aktiviteter, der følger af forordning (EU) nr. 1285/2013 (2) ved indarbejdelse af disse forordninger i protokol 31 til EØS-aftalen.

                  (2)

                  Norge og Island har interesse i alle tjenester, der leveres af det system, som er etableret under Galileo-programmet, herunder i den statsregulerede tjeneste (»PRS«).

                  (3)

                  Det er derfor hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets afgørelse nr. 1104/2011/EU af 25. oktober 2011 om reglerne for adgang til den statsregulerede tjeneste, der leveres af det globale satellitbaserede navigationssystem etableret under Galileo-programmet (3).

                  (4)

                  Norge kan blive en PRS-deltager, forudsat at betingelserne i artikel 3, stk. 5, i afgørelse nr. 1104/2011/EU er opfyldt.

                  (5)

                  Aftalen mellem Kongeriget Norge og Den Europæiske Union om sikkerhedsprocedurer for udveksling af klassificerede oplysninger (4), som blev undertegnet den 22. november 2004, har været anvendt siden den 1. december 2004.

                  (6)

                  Samarbejdsaftalen om satellitnavigation mellem Den Europæiske Union og dens medlemsstater og Kongeriget Norge (5), som blev undertegnet den 22. september 2010, har været anvendt midlertidigt siden den 1. maj 2011.

                  (7)

                  Protokol 31 til EØS-aftalen bør ændres for at muliggøre dette udvidede samarbejde —

            VEDTAGET DENNE AFGØRELSE:
      Artikel 1
      Følgende stykke indsættes efter stk. 8c i artikel 1 i protokol 31 til EØS-aftalen:

                     »8d.

                                 a)

                                 EFTA-staterne deltager i de aktiviteter, der måtte følge af følgende EU-retsakt:

                                             —

                                                32011 D 1104: Europa-Parlamentets og Rådets afgørelse nr. 1104/2011/EU af 25. oktober 2011 om reglerne for adgang til den statsregulerede tjeneste, der leveres af det globale satellitbaserede navigationssystem etableret under Galileo-programmet (EUT L 287 af 4.11.2011, s. 1).

                                 b)

                                 EFTA-staterne kan blive PRS-deltagere, hvis de indgår de aftaler, der er omhandlet i artikel 3, stk. 5, litra a) og b), i afgørelse nr. 1104/2011/EU.

                                 c)

                                 EFTA-staternes deltagelse i de forskellige udvalg og ekspertgrupper vedrørende PRS behandles i de respektive forretningsordener.

                                 d)

                                 Artikel 10 i afgørelse nr. 1104/2011/EU finder ikke anvendelse på EFTA-staterne.

                                 e)

                                 Dette stykke gælder ikke for Liechtenstein.

                                 f)

                                 For Islands vedkommende suspenderes dette stykke, indtil der træffes anden afgørelse af Det Blandede EØS-Udvalg.«

      Artikel 2
      Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1 (6).
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-Udvalgs vegne

               Formand

               Sekretærer for

               Det Blandede EØS-Udvalg

         (1)  EUT L 196 af 24.7.2008, s. 1.

         (2)  EUT L 347 af 20.12.2013, s. 1.

         (3)  EUT L 287 af 4.11.2011, s. 1.

         (4)  EUT L 362 af 9.12.2004, s. 29.

         (5)  EUT L 283 af 29.10.2010, s. 12.

         (6)  [Ingen forfatningsmæssige krav angivet.] [Forfatningsmæssige krav angivet.]


title: Rådets afgørelse 2011/173/FUSP af 21. marts 2011 om restriktive foranstaltninger på baggrund af situationen i Bosnien-Hercegovina

text:
               22.3.2011

               DA

               Den Europæiske Unions Tidende

               L 76/68

         RÅDETS AFGØRELSE 2011/173/FUSP
   af 21. marts 2011
   om restriktive foranstaltninger på baggrund af situationen i Bosnien-Hercegovina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende i betragtninger:

               (1)

               Den 14. december 2010 bekræftede Rådet, at det er fast besluttet på at støtte Dayton/Paris-fredsaftalen, og at det er rede til at behandle forslag om styrkelse af Unionens muligheder for effektivt at gå ind i en dialog med Bosnien-Hercegovina herom.

               (2)

               I den forbindelse bør der indføres restriktive foranstaltninger over for visse fysiske og juridiske personer, hvis aktiviteter undergraver Bosnien-Hercegovinas suverænitet, territoriale integritet, forfatningsmæssige orden og folkeretssubjektivitet, udgør en alvorlig trussel mod sikkerheden i Bosnien-Hercegovina eller undergraver Dayton/Paris-fredsaftalen og bilagene hertil.

               (3)

               Der er behov for yderligere handling fra Unionens side for at iværksætte visse foranstaltninger —

         VEDTAGET DENNE AFGØRELSE:
   Artikel 1
   1.   Medlemsstaterne træffer de nødvendige foranstaltninger for at begrænse indrejse i eller transit gennem deres område for de personer, hvis aktiviteter:

               a)

               undergraver Bosnien-Hercegovinas suverænitet, territoriale integritet, forfatningsmæssige orden og folkeretssubjektivitet

               b)

               udgør en alvorlig trussel mod sikkerheden i Bosnien-Hercegovina eller

               c)

               undergraver Dayton/Paris-fredsaftalen og bilagene hertil, herunder foranstaltninger, der er indført ved gennemførelsen af aftalen

         og for personer med tilknytning til dem, jf. listen i bilaget.
   2.   Stk. 1 forpligter ikke en medlemsstat til at nægte sine egne statsborgere indrejse på medlemsstatens eget område.
   3.   Stk. 1 gælder med forbehold af tilfælde, hvor en medlemsstat er bundet af en folkeretlig forpligtelse, dvs.:

               a)

               som værtsland for en international mellemstatslig organisation

               b)

               som værtsland for en international konference, der er indkaldt af FN eller afholdes i FN's regi

               c)

               i henhold til en multilateral aftale, hvorved der tilkendes privilegier og immuniteter, eller

               d)

               i henhold til Lateranforliget fra 1929 mellem Pavestolen (Vatikanstaten) og Italien.

         4.   Stk. 3 anses ligeledes for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).
   5.   Rådet underrettes behørigt, hver gang en medlemsstat indrømmer en fritagelse i henhold til stk. 3 eller 4.
   6.   Medlemsstaterne kan indrømme fritagelser fra foranstaltningerne i stk. 1, hvis rejsen er berettiget af tvingende humanitære hensyn eller af hensyn til muligheden for at kunne deltage i mellemstatslige møder, herunder møder i EU-regi, eller møder, hvor en medlemsstat, der varetager formandskabet for OSCE, er vært, og hvor der føres en politisk dialog, som direkte fremmer demokratiet, menneskerettighederne og retssikkerheden i Bosnien-Hercegovina.
   7.   En medlemsstat, der ønsker at indrømme fritagelser, jf. stk. 6, giver Rådet skriftlig meddelelse herom. Fritagelsen anses for at være indrømmet, medmindre et eller flere rådsmedlemmer skriftligt gør indsigelse inden for to arbejdsdage efter at have modtaget meddelelsen om den foreslåede fritagelse. Hvis et eller flere rådsmedlemmer gør en sådan indsigelse, kan Rådet med kvalificeret flertal beslutte at indrømme den foreslåede fritagelse.
   8.   I tilfælde hvor en medlemsstat i medfør af stk. 3, 4, 6 og 7 tillader personer, der er opført på listen i bilaget, indrejse i eller transit gennem sit område, gælder tilladelsen udelukkende det formål, til hvilket den er udstedt, og de berørte personer.
   Artikel 2
   1.   Alle pengemidler og økonomiske ressourcer, som tilhører, ejes, besiddes eller kontrolleres af personer, hvis aktiviteter:

               a)

               undergraver Bosnien-Hercegovinas suverænitet, territoriale integritet, forfatningsmæssige orden og folkeretssubjektivitet

               b)

               udgør en alvorlig trussel mod sikkerheden i Bosnien-Hercegovina

               c)

               undergraver Dayton/Paris-fredsaftalen og bilagene hertil, herunder foranstaltninger, der er indført ved gennemførelsen af aftalen

         og fysiske eller juridiske personer med tilknytning til dem, jf. listen i bilaget, indefryses.
   2.   Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer, der er opført på listen i bilaget.
   3.   En medlemsstats kompetente myndighed kan på sådanne vilkår, som den skønner hensigtsmæssige, tillade, at visse indefrosne pengemidler eller økonomiske ressourcer frigives, eller at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer:

               a)

               er nødvendige til at dække basale behov hos de fysiske personer, der er opført på listen i bilaget, og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

               b)

               alene er bestemt til betaling af rimelige honorarer og godtgørelse af udgifter i forbindelse med juridisk bistand

               c)

               alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer eller

               d)

               er nødvendige til afholdelse af ekstraordinære udgifter, såfremt den kompetente myndighed senest to uger før tilladelsen har meddelt de kompetente myndigheder i de øvrige medlemsstater og Kommissionen om årsagen til, at den skønner, at der bør gives en særlig tilladelse.

         En medlemsstat underretter de øvrige medlemsstater og Kommissionen om alle tilladelser, der gives i medfør af dette stykke.
   4.   Uanset stk. 1 kan en medlemsstats kompetente myndigheder give tilladelse til frigivelse af visse indefrosne pengemidler eller økonomiske ressourcer, hvis følgende betingelser er opfyldt:

               a)

               pengemidlerne eller de økonomiske ressourcer er omfattet af en retslig, administrativ eller voldgiftsmæssig afgørelse om tilbageholdelsesret, der er truffet inden den dato, hvor den fysiske eller juridiske person, der er omhandlet i stk. 1, blev optaget i bilaget, eller af en retslig, administrativ eller voldgiftsmæssig afgørelse, der er truffet før denne dato

               b)

               pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan tilbageholdelsesret eller er anerkendt som gyldige ved en sådan dom, afgørelse eller kendelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

               c)

               afgørelsen om tilbageholdelsesret eller dommen, afgørelsen eller kendelsen er ikke til fordel for en fysisk eller juridisk person, der er opført på listen i bilaget, og

               d)

               anerkendelse af afgørelsen om tilbageholdelsesret eller dommen, afgørelsen eller kendelsen er ikke i strid med almindelige retsprincipper i den pågældende medlemsstat.

         En medlemsstat underretter de øvrige medlemsstater og Kommissionen om alle tilladelser, der gives i medfør af dette stykke.
   5.   Stk. 1 er ikke til hinder for, at en udpeget person foretager en betaling i henhold til en kontrakt, der er indgået, før denne person blev opført på listen, såfremt den relevante medlemsstat har fastslået, at betalingen ikke, hverken direkte eller indirekte, modtages af en person, der er omhandlet i stk. 1.
   6.   Stk. 2 gælder ikke beløb, der tilføres indefrosne konti i form af:

               a)

               renter eller anden form for indtægt fra disse konti eller

               b)

               forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af denne afgørelse,

         forudsat at sådanne renter, andre indtægter og betalinger fortsat er omfattet af stk. 1.
   Artikel 3
   1.   Rådet udarbejder på forslag af en medlemsstat eller Unionens højtstående repræsentant for udenrigsanliggender og sikkerhedspolitik listen i bilaget og vedtager ændringer hertil.
   2.   Rådet meddeler den pågældende person sin afgørelse, herunder begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, og giver personen mulighed for at fremsætte bemærkninger.
   3.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person herom.
   Artikel 4
   1.   Bilaget skal indeholde grundene til at opføre de pågældende personer på listen.
   2.   Bilaget skal også indeholde de oplysninger, som er tilgængelige, og som er nødvendige for at identificere de pågældende personer. For så vidt angår fysiske personer kan sådanne oplysninger omfatte navne med tilhørende aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår juridiske personer kan sådanne oplysninger omfatte navne, registreringssted og -dato, registreringsnummer og forretningssted.
   Artikel 5
   For at give de i denne afgørelse fastlagte restriktive foranstaltninger størst mulig virkning tilskynder Unionen tredjelande til at vedtage tilsvarende foranstaltninger.
   Artikel 6
   Denne afgørelse træder i kraft på dagen for vedtagelsen.
   Denne afgørelse anvendes indtil den 22. marts 2012.
   Denne afgørelse overvåges løbende. Den forlænges eller ændres alt efter tilfældet, hvis Rådet skønner, at dens mål ikke er nået.

      Udfærdiget i Bruxelles, den 21. marts 2011.

            På Rådets vegne

         C. ASHTON

            Formand

      BILAG

         Liste over fysiske og juridiske personer omhandlet i artikel 1 og 2

      …


Avis juridique important

|

31979D0572

79/572/EØF: Kommissionens afgørelse af 8. juni 1979 om oprettelse af en videnskabelig og teknisk komité for fiskeri

EF-Tidende nr. L 156 af 23/06/1979 s. 0029 - 0030 den græske specialudgave: Kapitel 04 bind 1 s. 0140  den spanske specialudgave: Kapitel 04 bind 1 s. 0089  den portugisiske specialudgave: Kapitel 04 bind 1 s. 0089

++++  KOMMISSIONENS AFGOERELSE  af 8 . juni 1979  om oprettelse af en videnskabelig og teknisk komité for fiskeri   ( 79/572/EOEF )  KOMMISSIONEN FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , og  ud fra foelgende betragtninger :  Den videre udarbejdelse af en faellesskabsordning for bevarelse og forvaltning af fiskeressourcer noedvendiggoer raadgivning fra hoejt kvalificeret videnskabligt personale , isaer med hensyn til anvendelsen af marinbiologi og fiskeri-biologi samt fiskeriteknologi eller lignende omraader ;  denne raadgivning boer ske via en staaende komité , som oprettes af Kommissionen _  TRUFFET FOELGENDE AFGOERELSE :  Artikel 1  Kommissionen nedsaetter herved en videnskabelig og teknisk komité for fiskeri , herefter benaevnt " komiteen " .  Artikel 2  1 . Komiteen kan med regelmaessige mellemrum hoeres af Kommissionen om de foranstaltninger , som er noedvendige til at sikre beskyttelse af fangstpladserne , bevarelse af havets bilogiske ressourcer og afbalanceret udnyttelse af disse .  2 . Komitten udarbejder en aarsrapport om situationen vedroerende fiskeressourcerne , om maader og midler til bevarelse af fangstpladserne og bestandene og om videnskabelige og tekniske hjaelpemidler , som er til raadighed i Faellesskabet .  3 . Komiteen kan henlede Kommissionens opmaerksomhed paa ethvert problem vedroerende de i stk . 1 og 2 omhandlede omraader .  Artikel 3  Komiteen bestaar af hoejst 25 medlemmer .  Artikel 4  Medlemmerne af komiteen beskikkes af Kommissionen blandt hoejt kvalificerede videnskabsmaend med baggrund inden for de i artikel 2 omhandlede omraader .  Artikel 5  Komiteen vaelger blandt sine medlemmer en formand og to naestformaend . De paagaeldende vaelges med simpelt flertal af medlemmerne .  Artikel 6  1 . Beskikkelsen som medlem , formand eller naestformand for komiteen gaelder for en periode paa to aar . Genbeskikkelse kan finde sted . Dog kan formanden og naestformaendene for komiteen ikke genvaelges umiddelbart efter at have fungeret i to paa hinanden foelgende perioder paa to aar . Hvervene er uloennede .  Efter udloebet af perioden paa to aar vedbliver medlemmerne , formanden eller naestformaendene for komiteen at fungere , indtil de erstattes af andre eller genbeskikkes .  2 . Saafremt et medlem , en formand eller naestformand for komiteen finder , at han er ude af stand til at udoeve sit hverv , eller traekker sig tilbage , erstattes han af en anden i den tilbagevaerende periode af beskikkelsestiden i overeensstemmelse med den i henholdsvis artikel 4 og 5 fastsatte fremgangsmaade .  Artikel 7  1 . Komiteen kan af sin midte nedsaette arbejdsgrupper .  2 . Arbejdsgrupperne rapporterer til komiteen om de opgaver , de faar paalagt af denne .  Artikel 8  1 . Komiteen og arbejdsgrupperne moedes efter indkaldelse af en repraesentant for Kommissionen .  2 . Kommissionens repraesentant saavel som oevrige interesserede tjenestemaend og ansatte i Kommissionen deltager i komiteens og arbejdsgruppernes moeder .  3 . Kommissionens repraesentant kan indbyde personer med saerlig sagkundskab om det emne , der er under behandling , til at deltage i moederne .  4 . Kommissionens tjenestegrene varetager sekretariatet for komiteen og arbejdsgrupperne .  Artikel 9  1 . Komiteen behandler og traeffer beslutning om de spoergsmaal , som er sendt til hoering af Kommissionens repraesentant .  Kommissionens repraesentant kan ved indhentning af udtalelse fra Komiteen fastsaette en frist , inden for hvilken udtalelsen skal afgives .  2 . Naar der er enighed blandt medlemmerne af komiteen om en udtalelses indhold udarbejder de en faelles konklusion . Saafremt enighed ikke kan opnaas , optages de forskellige standpunter , der er indtaget under forhandlingerne , i et referat , som udarbejdes under Kommissionens repraesentants ansvar .  Artikel 10  Uden at dette beroerer bestemmelserne i traktatens artikel 214 , har medlemmerne af komiteen pligt til ikke at videregive oplysninger om forhold som de har faaet kendskab til i komiteen , saafremt det af Kommissionens repraesentant er meddelt , at den udtalelse , der oenskes , omhandler spoergsmaal af fortrolig art .  I dette tilfaelde deltager kun medlemmer af komiteen samt Kommissionens repraesentant saavel som oevrige interesserede tjenestemaend og ansatte i Kommissionen i moederne .  Udfaerdiget i Bruxelles , den 8 . juni 1979 .  Paa Kommissionens vegne  Finn GUNDELACH  Naestformand


title: Rådets afgørelse (EU) 2017/601 af 6. marts 2017 om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår vedtagelsen af prioriteterne for partnerskabet mellem EU og Algeriet

text:
               29.3.2017

               DA

               Den Europæiske Unions Tidende

               L 82/4

         RÅDETS AFGØRELSE (EU) 2017/601
   af 6. marts 2017
   om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår vedtagelsen af prioriteterne for partnerskabet mellem EU og Algeriet
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
   under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side (1) (herefter benævnt »aftalen«) blev undertegnet den 22. april 2002 og trådte i kraft den 1. september 2005.

               (2)

               I Rådets konklusioner af 14. december 2015 blev den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen af 18. november 2015 om revisionen af den europæiske naboskabspolitik hilst velkommen. Rådet bekræftede navnlig sin hensigt om at indlede en ny fase af dialog med sine partnere i 2016, der vil kunne føre til opstilling af nye partnerskabsprioriteter, hvor det er hensigtsmæssigt, med fokus på aftalte prioriteter og interesser.

               (3)

               Unionens og Algeriet bør samarbejde med henblik på at opnå deres fælles mål om et fælles område med fred, stabilitet og velstand, navnlig med hensyn til ansvarsfordeling og differentiering, og at der tages bestik af Algeriets vigtige rolle i regionen.

               (4)

               Unionen og Algeriet vil, samtidig med at de tager fat på de mest presserende udfordringer, vedblive med at forfølge hovedmålene med deres langsigtede partnerskab og arbejde hen mod stabilitet i landet og regionen og fremme bæredygtig økonomisk vækst ved hjælp af stærke statslige institutioner og diversificering og forbedret konkurrenceevne af den algeriske økonomi.

               (5)

               Den holdning, som Unionen skal indtage i det associeringsråd, der er oprettet ved aftalen, bør baseres på det udkast til afgørelse, der er knyttet til nærværende afgørelse —

         TRUFFET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Demokratiske Folkerepublik Algeriet på den anden side, for så vidt angår vedtagelsen af prioriteterne for partnerskabet mellem EU og Algeriet, bygger på det udkast til afgørelse truffet af associeringsrådet EU-Algeriet, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. marts 2017

            På Rådets vegne

         F. MOGHERINI

            Formand

      (1)  EUT L 265 af 10.10.2005, s. 2.

      UDKAST TIL
      AFGØRELSE Nr. 1/2017 TRUFFET AF ASSOCIERINGSRÅDET EU-ALGERIET
      den …
      om fastlæggelse af prioriteterne for partnerskabet mellem EU og Algeriet
      ASSOCIERINGSRÅDET EU-ALGERIET HAR —
      under henvisning til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, og
      ud fra følgende betragtninger:

                  (1)

                  Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side (1) (i det følgende benævnt »aftalen«) blev undertegnet den 22. april 2002 og trådte i kraft den 1. september 2005.

                  (2)

                  Aftalens artikel 94 bemyndiger associeringsrådet til at træffe afgørelser med henblik på virkeliggørelsen af de i aftalen fastsatte mål.

                  (3)

                  Efter aftalens artikel 104 træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at de mål, der er fastsat i aftalen, opfyldes.

                  (4)

                  I revisionen af den europæiske naboskabspolitik i 2016 blev det foreslået at indlede en ny fase med gensidigt engagement mellem partnerne for at øge ejerskabsfølelsen hos begge parter.

                  (5)

                  EU og Algeriet har besluttet at konsolidere deres partnerskab ved at godkende en række prioriteter for perioden 2017-2020 med henblik på at støtte og styrke modstandsdygtigheden og stabiliteten i Algeriet.

                  (6)

                  Parterne i aftalen har vedtaget teksten vedrørende prioriteterne for partnerskabet mellem EU og Algeriet, der skal støtte gennemførelsen af aftalen, idet samarbejdet koncentreres om fælles prioriterede interesser, der er fastlagt i fællesskab —

            VEDTAGET DENNE AFGØRELSE:
      Artikel 1
      Associeringsrådet anbefaler, at parterne iværksætter de prioriteter for partnerskabet mellem EU og Algeriet, der fremgår af bilaget til denne afgørelse.
      Artikel 2
      Denne afgørelse træder i kraft på dagen for vedtagelsen.

         Udfærdiget i …

               På Associeringsrådet EU-Algeriets vegne

               Formand

         (1)  EUT L 265 af 10.10.2005, s. 2.

         BILAG

            Prioriteter for partnerskabet mellem EU og Algeriet